CELEX: C2005/229/55
Language: hu
Date: 2005-09-17 00:00:00
Title: T-252/05. sz. ügy: Q által az Európai Közösségek Bizottsága ellen 2005. július 4-én benyújtott kereset

17.9.2005   
            
            
               HU
            
            
               Az Európai Unió Hivatalos Lapja
            
            
               C 229/25
            
         Q által az Európai Közösségek Bizottsága ellen 2005. július 4-én benyújtott kereset
   (T-252/05. sz. ügy)
   (2005/C 229/55)
   Az eljárás nyelve: francia
   Q (lakóhelye: Brüsszel, képviselik: Stéphane Rodrigues és Yola Minatchy ügyvédek) 2005. július 4-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               1)
            
            
               szükség szerint semmisítse meg a 2005. március 29-i határozatot, amellyel a Bizottság elutasította a felperesnek a személyzeti szabályzat 24. cikke alapján erkölcsi zaklatás miatt segítségnyújtás és védelem, továbbá kártérítés iránt 2004. április 29-én előterjesztett kérelmét, valamint a megelőző és azonnali intézkedések iránt 2004. május 7-én és 2004. május 24-én előterjesztett kérelmeit elutasító hallgatólagos bizottsági határozatokat;
            
         
               2)
            
            
               semmisítse meg a felperes 2004. december 20-án benyújtott panaszára adott válaszról szóló, 2005. május 4-i bizottsági határozatot, valamint a 2003. január 1-jétől2003. december 31-ig terjedő időszakban elért szakmai előmeneteli jelentést;
            
         
               3)
            
            
               állapítsa meg az Európai Bizottság felelősségét a megtámadott határozatok vonatkozásában és a felperes szakmai előmeneteli jelentés elkészítésében;
            
         
               4)
            
            
               állapítson meg a felperes számára az elszenvedett károk miatt 250 000 euró összegre rúgó kártérítést;
            
         
               5)
            
            
               kötelezze az alperest minden költség viselésére.
            
         Jogalapok és fontosabb érvek:
   A felperes, aki a Bizottság tisztviselője, állítása szerint felettesei részéről – egyrészt a szakmai elszigetelésében, másrészt lejáratás és lelki elbizonytalanítás révén az egészségének aláásásában megnyilvánuló – erkölcsi zaklatás áldozata.
   Jelen keresetével a felperes vitatja először is a személyzeti szabályzat 24. cikke alapján erkölcsi zaklatás miatt segítségnyújtás és védelem iránt előterjesztett kérelmét elutasító hallgatólagos bizottsági határozatokat, másrészt pedig a 2003. január 1-jétől2003. december 31-ig terjedő időszakra vonatkozó szakmai előmeneteli jelentését.
   A felperes ezen kívül a személyzeti szabályzat 24. cikkének, valamint a segítségnyújtási, gondos ügyintézési és gondoskodási kötelezettségnek a megsértését hozza fel.
   Ami a szakmai előmenetelének értékelését illeti, a felperes nyilvánvaló értékelési hibákra és az eljárási szabályok megsértésére hivatkozik.